

**Република Србија**

**МИНИСТАРСТВО ИНФОРМИСАЊА**

**И ТЕЛЕКОМУНИКАЦИЈА**

**ИЗВЕШТАЈ О СПРОВЕДЕНОМ КОНКУРСУ ЗА СУФИНАНСИРАЊЕ ПРОJЕКАТА СТРУЧНЕ ЕДУКАЦИЈЕ, УНАПРЕЂЕЊА ПРОФЕСИОНАЛНИХ И ЕТИЧКИХ СТАНДАРДА И ИСТРАЖИВАЊА У ОБЛАСТИ ЈАВНОГ ИНФОРМИСАЊА У 2025. ГОДИНИ**

**Септембар 2025. године**

Министарство информисања и телекомуникација је на основу члана 27. став 8. Закона о јавном информисању и медијима („Службени гласник РС”, брoj 92/23) припремило извештај о спроведеном Конкурсу за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2025. години.

1. **Основни подаци о Конкурсу**

Министарство је на основу члана 16. став 1. тачка 4.) и члана 20. Закона о јавном информисању и медијима („Службени гласник РС”, брoj 92/23), Правилника о суфинансирању пројеката за остваривање јавног интереса у области јавног информисања („Службени гласник РС” брoj 6/24), Уредбе о правилима и условима за доделу помоћи мале вредности (de minimis помоћи) („Службени гласник Републике Србије”, број 23/21) и Одлуке о расписивању конкурса за суфинансирање пројеката у области јавног информисања у 2025. години Број: 000062484 2025 13460 003 005 000 001 од 27. јануара 2025. године расписало Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2025. години. Конкурс је био расписан у периоду од 1. фебруара 2025. године до 17. марта 2025. године, а јавни позиви су објављени на веб-сајту Министарства информисања и телекомуникација и на Јединственом информационом систему за спровођење и праћење суфинансирања пројеката у области јавног информисања (у даљем тексту: ЈИС).

Учесници конкурса су могли поднети захтев за суфинансирање пројекта у износу који не прелази 80% оправданих трошкова вредности пројекта.

1. **Намена Конкурса**

Намена конкурса је пружања финансијске подршке пројектима који доприносе унапређивању медијског и новинарског професионализма и професионалних и етичких стандарда у области jавног информисања, који доприносе остваривању јавног интереса у области јавног информисања, дефинисаног чланом 15. Закона о јавном информисању и медијима.

1. **Критеријуми за оцену пројеката**

Критеријуми на основу којих су пројекти оцењивани су:

1) *Мера у којој је предложена пројектна активност подобна да оствари јавни интерес у области јавног информисања*, а посебно:

1. релевантност пројекта;

2. изводљивост пројекта;

3. праћење реализације пројекта;

4. капацитети предлагача пројекта;

5. доступност садржаја циљној групи;

6. буџет и оправданост трошкова.

* 1. **Ближи критеријуми за оцену пројеката**

Јавним позивом су дефинисани ближи критеријуми, односно приоритетне теме:

* унапређењe етичких стандарда као основ легитимитета новинарске професије;
* безбедност и заштитa новинара;
* поштовањe приватности, достојанства, угледа и части личности и претпоставке невиности у медијима;
* унапређењe капацитета новинара за креирање садржаја за различите врсте медија;
* унапређењe капацитета медијских радника за примену нових техничко-технолошких достигнућа;
* унапређењe капацитета новинара за коришћење база података и креирање садржаја заснованих на анализи података;
* унапређење положаја локалних и регионалних медија;
* дигитализација и дигитална трансформација медија;
* развој компетенција за примену алата заснованих на вештачкој интелигенцији;
* развој нових бизнис модела;
* развој аналитичког новинарства;
* унапређење капацитета медија за извештавање о друштвено осетљивим групама;
* подизање стандарда и додела признања за највеће доприносе у новинарству и медијима.

Истраживања о:

* заступљености грађана у медијском простору;
* присутности говора мржње и сензационалистичког извештавања медија;
* утицају нових технологија на културу информисања грађана;
* радноправном положају и социо-економском статусу новинара и медијских радника.

Учесници су, осим на приоритетне, могли да предложе суфинансирање пројекта и на друге теме које доприносе остваривању јавног интереса у области јавног информисања.

1. **Финансијски аспекти конкурса**

За реализацију Конкурса за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2025. години опредељено је 40.000.000,00 динара. Средства су планирана на економским класификацијама: 10.000.000,00 на 424 - са које су додељена привредним друштвима и предузетницима и 30.000.000,00 на 481 - са које су додељена организација цивилног друштва, синдикатима и верским организацијама.

*Табела 1. Приказ опредељених средстава по економским класификацијама*

|  |  |  |  |
| --- | --- | --- | --- |
| **РБ** | **Назив конкурса** | **Економска класификација** | **Износ средстава у РСД** |
| 1. | Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2025. години | 424 | 10.000.000,00 |
| 481 | 30.000.000,00 |
|  | **Укупно:** |  | 40.000.000,00 |

Учесници су за реализацију пројеката тражили укупно 105.929.369,00 динара, што је 2,65 пута више у односу на износ опредељених средстава за реализацију конкурса.

*Табела 2. Приказ тражених средстава у односу на 2024. годину*

|  |  |  |  |
| --- | --- | --- | --- |
| **РБ** | **Назив конкурса** | **Тражена средства у 2024. години** | **Тражена средства у 2025. години** |
| 1. | Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2025. години | 95.353.605,63 | 105.929.369,00 |

Најмањи износ средстава који је могао бити одобрен за суфинансирање пројекта је 800.000,00 динара, а највећи 3.000.000,00 динара.

1. **Пријављени пројекти**

На Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2025. години су путем ЈИС-а пристигле укупно 74 пријаве. Проверу поднетих пријава извршила је стручна служба министарства. Провера се односила на испуњеност услова за учешће на конкурсу. Због неиспуњавања услова конкурса, датих у jавном позиву, решењем су одбачене три пројектне пријаве јер су подносиоци одустали од учешћа на конкурсу. Одбаченe пројектe комисија није разматрала.

1. **Именовање и улога стручне комисије**

За Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2025. години кандидати за чланове стручне комисије пријављивали су се путем ЈИС-а. Биографије кандидата за чланове комисије вредноване су путем ЈИС-а на основу бодовне листе за оцену биографија и кандидати су се на конкурс пријављивали са већ раније оствареним бројем бодова. На две ранг листе пријављених кандидата, на основу броја добијених бодова стигло је 7 пријава кандидата за чланове комисије. Све пријаве биле су од теоретичара, аналитичара и практичара из области медија који су се самостално пријавили, док се представници новинарских и медијских удружења нису пријавили. Министар је на основу ранг листе Решењем о именовању чланова Комисије за Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2025. години број: 001073753 2025 13460 003 005 012 002 од 21. марта 2025. године именовао петочлану комисију за оцену пројеката.

Решење о именовању чланова комисија доступно је на веб сајту Министарства информисања и телекомуникација на адреси: <https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/0719cfec-0e50-4c48-82a9-49d5e93114fe> и на ЈИС-у <https://www.mit.gov.rs/vest/sr/13677/konkurs-za-unapredjenja-profesionalnih-i-etickih-standarda-i-istrazivanja-u-oblasti-javnog-informisanja-u-2025-godini.php>

Чланови комисија су потписали Пословник о раду, Изјаву о непостојању сукоба интереса и Уговор о делу, којим су се обавезали да размотре и оцене пројекте у складу са критеријумима утврђеним Законом о јавном информисању и медијима, Правилником о суфинансирању пројеката за остваривање јавног интереса у области јавног информисања, наменом и критеријумима конкурса, датим у јавном позиву и смерницама за дефинисање и правдање трошкова пројеката.

Пријаве пристигле на конкурс чланови комисије су оценили на порталу Јединственог информационог система у складу са прописаним критеријумима.

Након оцене сваког појединачног пројекта од стране свих чланова комисије бодови су аутоматски сабрани и формирана је ранг листа пројеката, на основу које је комисија на заједничком састанку у министарству предложила износ средстава за сваки подржани пројекат, у складу са опредељеним износом за реализацију конкурса, расподељеним по економским класификацијама 424 и 481. За пројекте који су добили мањи износ средстава од траженог, комисија је одредила врсту ревидирања активности и предложеног буџета.

1. **Подржани пројекти**

Одлуку о расподели средстава у виду решења, са образложењем, донео је министар, на основу предлога комисија. Од укупно разматраног 71 пројекта подржано је 36, средствима у износу од 40.000.000,00 динара.

Већина пројеката је подржана мањим од траженог износа, па су подносиоци били дужни да доставе Министарству ревидирану пријаву и ревидирани буџет пројекта.

*Табела 4. Приказ броја пројеката пријављених на конкурс и износ додељених средстава*

|  |  |  |  |  |  |  |
| --- | --- | --- | --- | --- | --- | --- |
| **РБ** | **Назив конкурса** | **Средства додељена на конкурсу** | **Укупан број пројеката** | **Број одбачених пројеката** | **Број разматраних пројеката** | **Број подржаних пројеката** |
| 1. | Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања | 40.000.000,00 | 74 | 3 | 71 | 36 |

На веб сајту Министарства информисања и телекомуникација на адреси: <https://mit.gov.rs/vest/13677/konkurs-za-unapredjenja-profesionalnih-i-etickih-standarda-i-istrazivanja-u-oblasti-javnog-informisanja-u-2025-godini.php> и на ЈИС-у <https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/0719cfec-0e50-4c48-82a9-49d5e93114fe> , објављена су следећа документа:

* ранг листа пројеката,
* записник о раду комисије,
* предлог комисије о расподели средстава и
* решење о расподели средстава.

1. **Тематска разноврсност подржаних пројеката**

Од укупно подржаних пројеката на Конкурсу за суфинансирање проjеката стручне едукације, унапређења професионалних и етичких стандарда и истраживања у области јавног информисања по 5 пројекта се односе на следеће теме: додела признања за највеће доприносе у новинарству и медијима; дигитализација и дигитална трансформација медија; унапређење капацитета медија за извештавање о одређеној теми; вештачка интелигенција и унапређење положаја локалних и регионалних медија.

Три пројекта су реализована у домену унапређења капацитета новинара за креирање садржаја за различите врсте медија. Унапређењу етичких стандарда и унапређењу капацитета медијских радника за примену нових техничко-технолошких достигнућа посвећена су два пројекта, а безбедности и заштити новинара, доприносу поштовања приватности, достојанства, угледа и части личности, новим трендовима и алатима у креирању медијских садржаја и социо-економском статусу новинара посвећен је по један пројекат.

*Табела 5. Приказ броја подржаних пројеката по темама*

|  |  |
| --- | --- |
| Тема | број |
| Безбедност и заштита новинара | 1 |
| Вештачка интелигенција | 5 |
| Дигитализација и дигитална трансформација медија | 5 |
| Додела признања за највеће доприносе у новинарству и медијима | 5 |
| Допринос поштовању приватности, достојанства, угледа и части личности | 1 |
| Нови трендови и алати у креирању медијских садржаја | 1 |
| Социо-економски статус новинара | 1 |
| Унапређење етичких стандарда | 2 |
| Унапређење капацитета медија за извештавање о одређеној теми | 5 |
| Унапређење капацитета медијских радника за примену нових техничко-технолошких достигнућа | 2 |
| Унапређење капацитета новинара за креирање садржаја за различите врсте медија | 3 |
| Унапређење положаја локалних и регионалних медија | 5 |

Корисници средстава чији су пројекти подржани путем конкурса имали су обавезу да доставе изјаву о реализацији планираних активности осам дана пре реализације догађаја. Ову изјаву је до краја септембра месеца доставило 6 корисника средстава.